**Midtfyns**

**Petanqueklub**

**Nyhedsbrev**  **April 2024**

**Bestyrelsen har konstitueret sig**

Formand: Ole Larsen

Næstformand: Kirsten Sørensen

Kasserer: Ingrid Larsen.

En række ansvarsområder blev fordelt:

Forplejning m.v. ved stævner og turneringer: Kirsten Sørensen

Baner og materialer: Gunner Leerberg

Booking af hal: Jørgen Larsen

PR, invitationer og kontakt til myndigheder m.v.: Ole Larsen

**Husk kontingentet**

Fristen for betaling af kontingent for det kommende år er **15. april**. Det kan I gøre på klubbens bankkonto: 5772 0754492325 eller kontant til Peder Hedemann – og hvis I har spørgsmål om kontingentet så kontakt Peder. Kontingent er 350 kr. og dækker perioden 1. april – 31. marts 2025.

**Klubtræning for alle**

Det var ikke mange der dukkede op til den første klubtræning: Syv - heraf fire fra bestyrelsen! Så forhåbentlig bliver vi mange flere, når Christoffer Barfod igen byder på spændende øvelser og gode råd den **10. og 24. april kl. 18.30**. Og lad os igen slå fast, at træningen er for alle medlemmer – uanset niveau og ambitioner.

**Husk tilmelding til Tirsdags- og Torsdagsturneringer**

Fristen for at tilmelde sig sommerens Tirsdags- og Torsdagsturneringer udløber **12. april**. Torsdagsturneringen er for 6-mands hold og I kan tilmelde jer individuelt på liste i lethallen. Bestyrelsen sammensætter herefter holdene – afhængig af hvor mange der vil være med (Sidste år deltog vi med tre hold). Tilmelding til Tirsdagsturneringen for 4-mands hold sker direkte til DGI.

Begge turneringer starter i begyndelsen af maj og I kan se spilledage, regler m.v. i lethallen eller i den DGI-invitation I allerede har modtaget.

**Single-klubmesterskab er fastlagt**

For tredje år tilbyder vi en klubturnering i single. Det bliver den 8. og 15. maj kl. 18.30. Der spilles efter SWISS-systemet og DGI-regler og alle spillere er garanteret minimum seks kampe. Hvis aftenlyset tillader det, vil vi forsøge med fire kampe pr. aften, da singlekampe går betydeligt hurtigere end double. Der kommer snarest invitation og tilmeldingsliste i lethallen.

**Top-petanque i Ringe**

Lørdag 13. april kl. 10-16 bliver der spillet petanque på højt plan i Ringe. Dansk Petanqueforbund har placeret en fællestræning for sine landsholdsspillere i lethallen, så der er rig mulighed for at blive inspireret eller aflure fiduser, når landets bedste petanquespillere gæster os!

**Mobile Pay på plads**

Så har vi endelig modtaget de nødvendige materialer til at oprette Mobile Pay. Opslag er på plads i lethallen i næste uge. Der kan dog fortsat betales med almindelige ’træpenge’ (Minus 1000 kr.-sedler!) i den berømte dåse.

**Endelig: Vi spiller udendørs**

Udendørssæsonen startede 1. april men da foråret lader vente på sig, vil det nok være klogt at medbringe overtøj, huer og vanter. Er vejret helt umuligt til udendørs aktivitet, så rykker vi naturligvis ind i lethallen.

**Bestyrelsen**